section_heading: Stilske odlike
paragraph_text: Kardinal Francesco del Monte, koji je bio prvi vlasnik slike, odmah je djelo doživio onakvim kakvo ono i jest: novim načinom slikanja. Slika je odličan primjer Caravaggiove vjernosti prirodi i životu, koju je sada prvi puta primijenio u sakralnom slikarstvu. Fantastičan lik serafina s tri para krila koji se sve do tada nalazio u središtu slikovnih prikaza ove teme, posve je izostavljen, ustupajući mjesto spontanome unutarnjem doživljaju sveca čije ga grube crta lica legitimiraju kao „malog čovjeka“, „jednoga od nas“. Riječ je o prvom u nizu djela religioznog sadržaja koja Caravaggio slika iznimno inovativno, obrađujući ih kao žanrovske prizore koje umeće u najprirodniju moguću sredinu, napuštajući do tada uobičajene obrasce prikazivanja tih tema.<ref>Giorgi 1998, 54